BASES XERAIS PARA A CONFIGURACIÓN DUNHA LISTA DE RESERVA PARA A SELECCIÓN DE PRAZAS DA ESCALA DE ADMINISTRACIÓN XERAL SUBESCALA AUXILIAR SUBGRUPO “C2” AUXILIAR ADMINISTRATIVO
ADMINISTRACIÓN LOCAL — Municipal — Cotobade (Persoal, oposicións, 29/02/2016)

Por resolución da alcaldía de data 12.02.2016 aprobáronse as BASES XERAIS PARA A CONFIGURACIÓN DUNHA LISTA DE RESERVA PARA A SELECCIÓN DE PRAZAS DA ESCALA DE ADMINISTRACIÓN XERAL SUBESCALA AUXILIAR SUBGRUPO “C2”, cuxo contido literal é o seguinte: Será a formación dunha lista de reserva para o nomeamento temporal de funcionarios interinos integrados na escala de Administración xeral; subescala auxiliar; subgrupo “C2”; auxiliares administrativos, cando concorran os supostos establecidos no artigo 10 do Real Decreto Lexislativo 5/2015 do 30 de outubro polo que se aproba o texto refundido da Lei do estatuto básico do empregado público (en adiante Real Decreto Lexislativo 5/2015 do 30 de outubro) que se detallan: a) A existencia de prazas vacantes cando non sexa posible a súa cobertura por funcionarios de carreira. b) A substitución transitoria dos titulares. c) A execución de programas de carácter temporal, que non poderá ser superior a tres anos, ampliables ata doce meses máis se o xustificara a duración do correspondente programa. d) O exceso ou acumulación de tarefas por prazo máximo de seis meses, dentro dun período de doce meses. Para ser admitido á realización das probas selectivas os aspirantes deberán reunir os seguintes requisitos: a) Ter nacionalidade española ou atoparse comprendido no eido de aplicación do artigo 57 do Real Decreto Lexislativo 5/2015 do 30 de outubro. b) Posuír a capacidade funcional para o desempeño das tarefas. c) Ter cumpridos 16 anos e non exceder, no seu caso, da idade máxima de xubilación forzosa. d) Non haber sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas. e) Non atoparse en situación de inhabilitación absoluta ou especial para acceso a empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso de persoal laboral, no que houbera sido separado ou inhabilitado. f) Estar en posesión do título de graduado escolar, formación profesional de primeiro grao, ou equivalente na data en que remate o prazo de presentación de instancias. No caso de equivalencia ou homologación deberá xustificarse con certificado expedido polo organismo competente para establecelas. g) Non atoparse incurso en ningunha das causas de incapacidade ou incompatibilidade que determine a lexislación vixente. h) Ter ingresado na conta de Abanca núm. ES31 2080 5416 5231 1010 0035 a cantidade de 20€. Todos os requisitos anteriores deberán terse no momento de rematar o prazo de admisión de solicitudes e conservarase, cando menos, ata a data de toma de posesión. As instancias solicitando tomar parte no proceso selectivo estenderanse no impreso normalizado de solicitude que se adxunta no Anexo I e dirixiranse ao Presidente da Corporación, podéndose presentar dentro do horario correspondente no Rexistro Xeral do Concello (A Chan nº 11 (Carballedo). Horario: 9 a 14 horas de luns a venres e 9 a 13 horas os sábados), sen prexuízo do establecido no artigo 38.4 da Lei 30/1992 de 26 de novembro de réxime xurídico das administracións públicas e do procedemento administrativo común. As solicitudes que se presenten a través da oficina de correos deberán entregarse en sobre aberto para seren seladas e datadas antes de seren certificadas. O prazo de presentación de instancias será de DEZ DÍAS NATURAIS contados a partir do seguinte ao da publicación das Bases de selección no Boletín Oficial da Provincia de Pontevedra. Á solicitude deberase achegar a seguinte documentación: a) Fotocopia do documento nacional de identidade ou pasaporte. b) Xustificante de ter ingresado na conta de Abanca número ES31 2080 5416 5231 1010 0035 as cantidades establecidas nas bases específicas en concepto de dereitos de exame. Rematado o prazo de presentación de instancias a Alcaldía ditará resolución aprobando a lista provisional de admitidos e excluídos, expresando as causas de exclusión. Esta resolución publicarase no taboleiro de anuncios da Casa do Concello de Cotobade e, de forma complementaria, na páxina web do Concello (www.concellodecotobade.org). A resolución establecerá, a efectos de emenda de defectos ou omisións, e mesmo de reclamacións, un prazo de 3 días hábiles contados a partir do seguinte ao da publicación sinalada. Os erros de feito poderán emendarse en calquera momento de oficio ou a pedimento do interesado. Posteriormente, mediante Resolución da Alcaldía, aprobarase a lista definitiva de admitidos e excluídos e procederase á designación dos membros do Tribunal Cualificador, convocando aos aspirantes admitidos mediante a publicación do devandito decreto no taboleiro de anuncios da Casa do Concello e, de forma complementaria, na páxina web do Concello (www.concellodecotobade.org). O tribunal cualificador das probas selectivas estará formado por cinco membros: un presidente, un secretario e tres vogais e quedará integrado polas persoas que designe o alcalde, publicándose a súa composición consonte o disposto na base carta, coa lista definitiva de admitidos e excluídos. O tribunal quedará integrado, ademais, polos respectivos suplentes que serán designados xunto cos titulares. A pertenza aos órganos de selección será sempre a título individual, non podendo ostentarse en representación nin por conta de ninguén. A composición dos tribunais será predominantemente técnica e os seus membros deberán posuír titulación ou especialización igual ou superior á esixida para o acceso ás prazas convocadas. Non poderá formar parte do tribunal cualificador o persoal de elección ou de designación política, os funcionarios interinos e o persoal eventual. Os membros do tribunal deberán absterse de intervir, notificándollo ao órgano que os designe, cando concorran neles circunstancias das previstas no artigo 28 da Lei 30/1992 do 26 de novembro así como cando realizasen tarefas de preparación de aspirantes a probas selectivas de acceso nos cinco anos inmediatamente anteriores á publicación desta convocatoria, consonte ao disposto no artigo 13.2º do Real Decreto 364/1995 do 10 de marzo polo que se aproba o Regulamento Xeneral de ingreso do persoal ao servizo da Administración Xeral do Estado. Así mesmo, os interesados poderán recusar aos membros do tribunal cando, ao seu xuízo, concorra neles algunha das circunstancias previstas no parágrafo anterior, conforme ao artigo 29 da Lei 30/1992 do 26 de novembro. Todos os membros do tribunal terán voz e voto. O tribunal non poderá constituírse nin actuar sen a asistencia do Presidente e do Secretario ou, no seu caso, quen lles substitúan, e da metade, polo menos, dos seus membros. O tribunal, por medio do seu Presidente, poderá dispor a incorporación aos seus traballos de asesores especialistas para as probas cos labores que estime pertinentes, limitándose estes a prestar colaboración é as súas especialidades técnicas. Así mesmo o tribunal poderá valerse de persoal auxiliar durante o desenvolvemento material dos exercicios. O tribunal queda autorizado para resolver cantas dúbidas poidan expoñerse e para adoptar os acordos que garantan a boa orde da convocatoria, en todo o non previsto polas presentes bases e normativa aplicable. Os acordos do tribunal só poderán ser impugnados polos interesados nos supostos e na forma establecida na Lei 30/1992 do 26 de novembro. As resolucións do tribunal cualificador vinculan á Administración, sen prexuízo de que esta, no seu caso, poida proceder á súa revisión, conforme ao previsto nos artigos 102 e seguintes da Lei 30/1992 do 26 de novembro. Contra as resolucións e actos do tribunal e os seus actos de trámite cualificados poderá interporse recurso ante a autoridade que nomee ao seu Presidente nos termos establecidos na Lei 30/1992 do 26 de novembro. Os tribunais quedarán incluídos na categoría correspondente conforme ao disposto Real decreto 462/2002, de 24 de maio, sobre indemnizacións por razón do servizo. Nos mesmos termos serán retribuídos os/as asesores do tribunal. Ao tribunal cualificador será de aplicación con carácter supletorio o disposto para os órganos colexiados no capítulo II do título II da Lei 30/1992 do 26 de novembro. A selección dos aspirantes realizarase a través do sistema de oposición libre. Consistirá en contestar por escrito a un cuestionario, tipo test, de 30 preguntas con catro respostas alternativas baseadas no contido do programa establecido no anexo II, durante un período de 30 minutos e determinado polo tribunal inmediatamente antes do inicio deste exercicio. Este exercicio cualificarase de cero (0) a dez (10) puntos, sendo necesario para aprobar obter unha puntuación mínima de cinco (5) puntos. Neste exercicio cada resposta incorrecta penalizará a metade da puntuación de cada pregunta acertada, non puntuándose as non contestadas. Consistirá na realización dunha proba respostando a dez (10) preguntas tipo test baseadas nun suposto práctico relacionado co contido do programa establecido no anexo II e relacionado coas funcións do posto a seleccionar. O exercicio terá unha duración máxima de corenta (40) minutos. Cualificarase entre cero (0) e dez (10) puntos, sendo preciso obter un mínimo de cinco (5) puntos para aprobar o exercicio. Neste exercicio por cada tres (3) respostas incorrectas descontarase unha correcta. No caso de empate terase en conta os resultados obtidos polos aspirantes no primeiro exercicio e, de persistir, os do segundo exercicio. Se coa aplicación dos criterios anteriores non se produce o desempate, este resolverase mediante sorteo público cuxa realización se anunciará, para a posible presenza dos aspirantes afectados, sinalando o lugar, día e hora da súa celebración, mediante anuncio publicado, cunha antelación mínima de 48 horas no taboleiro de anuncios e, de forma complementaria, na páxina web do Concello. Unha vez realizadas as cualificacións finais, o Tribunal publicará no Taboleiro de anuncios municipal e, de forma complementaria, na páxina web do Concello (www.concellodecotobade.org) a relación, por orde de puntuación, dos aspirantes que aprobaron o proceso selectivo e a creación da lista de reserva. Cando sexa necesario proceder aos correspondentes chamamentos ofertarase ao primeiro da lista que estea pendente de chamar, enviándolle un telegrama e dándolle un prazo de 48 horas para que acepte ou renuncie ao ofertado, así mesmo tentarase comunicar por teléfono coa finalidade de acurtar os prazos. Se non recollese o telegrama equivalerá á renuncia ao ofertado e procederase a chamar ao seguinte da lista. Cando se produza o cesamento dun integrante da lista, este reincorporarase ao posto da lista que lle corresponda por puntuación. Con carácter xeral, a non aceptación ou renuncia a unha cobertura dará lugar as seguintes medidas: — Primeira renuncia: Seis meses de exclusión. — Segunda renuncia: Exclusión definitiva da lista. A renuncia non será causa de exclusión da lista, nin temporal nin definitiva, cando o aspirante xustifique que se atopa en situación de incapacidade temporal. Cando se tramite o expediente de nomeamento do aspirante, antes do seu nomeamento e toma de posesión e no prazo dos 3 días hábiles seguintes a aquel en que se lle requira, presentará no Rexistro Xe ral do Concello de Cotobade os documentos que se especifican seguidamente: 1.—Copia autenticada ou fotocopia compulsada do título esixido no artigo 2, ou do xustificante de ter aboados os dereitos para a súa expedición.2.—Declaración xurada de non estar separado mediante expediente disciplinario do servizo de calquera das Administracións Públicas, nin estar inhabilitado para o exercicio de funcións públicas por sentencia firme.3.—Fotocopia da cartilla da S. S. 4.—Número de conta bancaria cos 20 díxitos e o código IBAN.5.—Certificado médico acreditativo de non padecer enfermidade ou defecto físico que imposibilite o normal exercicio da función. A omisión ou defecto emendable nalgún dos documentos anteriores dará lugar á concesión dun prazo de 3 días hábiles para a súa aportación ou subsanación. En ningún caso este prazo supoñerá ampliación do procedente para a concorrencia dos requisitos esixidos á data da convocatoria. Pola Alcaldía procederase ao nomeamento ao candidato que corresponda que dentro do prazo indicado presente a documentación referida e acredite que reúne os requisitos esixidos nesta convocatoria. En caso contrario, salvo casos de imposibilidade suficientemente acreditada, o candidato que non cumpra co establecido no parágrafo anterior non poderá ser nomeado, quedando anuladas todas as actuacións e sen prexuízo da responsabilidade na que, no seu caso, poderá ter incorrido por falsidade nos datos declarados na instancia. A resolución de nomeamento como funcionari o interino publicarase no taboleiro de anuncios do Concello de Cotobade nos 10 días seguintes, co seu réxime de recursos. Unha vez nomeado, o aspirante deberá tomar posesión do seu posto no prazo de 3 días a partir da data da notificación do nomeamento, quedando dende dito momento sometido ao réxime de incompatibilidades vixente. Por este motivo, na dilixencia de toma de posesión será necesario facer constar a manifestación do interesado de non vir desempeñando ningún posto ou actividade no sector público delimitado polo artigo 1º da Lei 53/1984, de 26 de decembro, indicando así mesmo que non realiza actividade privada incompatible ou suxeita a recoñecemento de compatibilidade. A citada manifestación fará referencia tamén á circunstancia de se os interesados se encontran ou non percibindo pensión de xubilación, retiro ou orfandade, por dereitos pasivos ou por calquera réxime da Seguridade Social, pública e obrigatorio, aos efectos previstos no artigo 3.2 e disposición transitoria 9ª de dita Lei. O que sen causa suficientemente xustificada non tomase oportunamente posesión da súa praza, será notificado de novo, e transcorrido o novo prazo de 3 días sen comparecer, será declarado cesante, con perda de tódolos dereitos derivados do procedemento selectivo e do nomeamento conferido. Os restantes candidatos aprobados, pola orde da puntuación obtida, poderán ser chamados no caso de que o primeiro non achegue a documentación prevista nas presentes bases, non tome posesión do seu posto no tempo concedido ao efecto, renuncie á praza ou, cando por calquera outra causa, se resolva a relación funcionarial antes da súa extinción conforme á Lei. Así mesmo, ditos participantes aprobados poderán ser chamados para cubrir temporalmente a mesma praza ou outras idénticas que se puideran crear, nos suposto de vacante, ausencia ou enfermidade ou, no seu caso, mentres non sexan provistas de forma definitiva, durante un prazo de 5 anos, contados desde o día seguinte ao do nomeamento do primeiro aspirante cando concorra algunha situación de necesidade. O chamamento efectuarase en primeiro lugar aos que obtivesen maior puntuación. O cesamento do persoal funcionario interino producirase, ademais de polas causas que determinan a perda da condición de persoal funcionario de carreira, cando concorra algunha das seguintes circunstancias: a) Finalización da causa que deu lugar ao seu nomeamento. b) Amortización do posto que ocupe. c) Adscrición provisional ao posto de persoal funcionario de carreira ou provisión definitiva do posto por persoal funcionario de carreira. d) Transcurso do prazo máximo de duración do nomeamento. e) Incumprimento sobrevido dos requisitos esixidos para o desempeño do posto. f) Reincorporación da persoa titular do posto, no suposto de substitución transitoria desta. O cese do persoal funcionario interino non dará lugar a indemnización, excepto nos casos nos que a causa do mesmo a persoa cesada non puidese facer efectivo o seu dereito a vacacións. Para os efectos de notificacións e publicacións relacionados co procedemento de selección regulado nas presentes bases reguladoras, procederase mediante a publicación no Taboleiro de Anuncios da Casa do Concello de Cotobade, sen prexuízo da publicación complementaria na páxina web do Concello de Cotobade (www.concellodecotobade.org). As bases xerais e específicas desta convocatoria vinculan a Administración municipal, aos tribunais cualificadores e aos aspirantes que participen nos procesos selectivos convocados. As bases xerais e específicas da convocatoria e cantos actos administrativos deriven das mesmas e das actuacións dos tribunais poderán ser impugnadas nos casos e na forma establecidos pola Lei 30/1992, do 26 de novembro de réxime xurídico das administracións públicas e procedemento administrativo común, a Lei 7/1985, do 2 de abril, reguladora das bases do réxime local, así como na Lei 29/1998, do 13 de xullo, reguladora da xurisdición contencioso-administrativa segundo corresponda. Así mesmo a Administración municipal poderá, de ser o caso, proceder á revisión das resolucións dos tribunais de conformidade co previsto na citada Lei 30/1992, do 26 de novembro. D/Dª., veciño/a de., con domicilio en., e NIF nº., e teléfono de contacto nº. Interesado/a no procedemento convocado para a elaboración dunha lista de reserva polo Concello de Cotobade para o nomeamento temporal de funcionarios interinos integrados na escala de Administración xeral; subescala auxiliar; subgrupo “C2”; praza: auxiliar administrativo, ante o Alcalde –Presidente comparece e, 1.—Que reúne todas e cada unha das condicións esixidas nas bases que rexen a convocatoria.2.—Que aporta: a) Fotocopia do documento nacional de identidade ou pasaporte. b) Xustificante de ter ingresado na conta de Abanca número ES31 2080 5416 5231 1010 0035 a cantidade de 20€ en concepto de dereitos de exame.3. Que se compromete a aportar no seu día os documentos acreditativos de reunir as condicións establecidas na base décima da convocatoria E por todo iso, Ser admitido/a á oposición convocada para a elaboración dunha lista de reserva polo Concello de Cotobade para o nomeamento temporal de funcionarios interinos integrados na escala de Administración xeral; subescala auxiliar; subgrupo “C2”; auxiliar administrativo. Cotobade a. de ……. de 2016 O/a Interesado/a SR. ALCALDE-PRESIDENTE DO CONCELLO DE COTOBADE 1.—A Constitución Española de 1978: significado e estrutura. Principios xerais. Reforma da Constitución. Dereitos e deberes fundamentais dos españois. Garantía e suspensión.2.—A organización do Estado español na Constitución. A Coroa. As funcións do Rei. A sucesión na Coroa. A rexencia. O referendo.3.—As Cortes Xerais. Composición, atribucións e funcionamento. A elaboración das leis. Os tratados internacionais 4.—O Poder Xudicial. Principios básicos. A organización xudicial española. O Tribunal Supremo. O Consello Xeral do Poder Xudicial.5.—O Poder Executivo. O Goberno da nación e a administración xeral do Estado. O Presidente, as Comisións Delegadas e os ministros. Duración e responsabilidade do Goberno. A administración periférica do Estado. Delegados e subdelegados do Goberno. A administración exterior.6.—A división de poderes. Relacións entre os poderes do Estado.7.—O Estado das autonomías. Modo de organización estatal na Constitución española. Carácteres do dereito á autonomía. Competencias das comunidades autónomas. Contido e valor normativo dos estatutos de autonomía. O Estatuto de autonomía de Galicia.8.—O dereito administrativo e o seu concepto. As fontes do ordenamento xurídico. A Constitución. A lei. Disposicións normativas con rango de lei. Os regulamentos. O costume. Os principios xerais do dereito. A xurisprudencia.9.—O acto administrativo: concepto, elementos e clases. Invalidez dos actos administrativos: nulidade e anulabilidade. Os recursos administrativos. Revisión de oficio dos actos administrativos.10.—O procedemento administrativo. Fases do procedemento administrativo común. O deber de resolver e notificar.11.—A administración local: concepto e evolución. A administración local na Constitución española. Regulación xurídica actual do réxime local. Entidades que comprende. O municipio e as súas competencias. Servizos mínimos obrigatorios.12.—O Goberno municipal. O Pleno da Corporación. O Alcalde. A Xunta de Goberno Local. As Comisións Informativas. Outros órganos complementarios e os grupos políticos municipais.13.—A provincia. Concepto, elementos e competencias. O Plan Provincial de Cooperación. Órganos de goberno da Deputación provincial: Pleno, Presidente, Vicepresidentes, Xunta de Goberno Local, Comisións Informativas, outros órganos complementarios.14.—Réxime e funcionamento dos órganos colexiados locais. Convocatoria, orde do día, actas e certificacións.15.—O rexistro de entrada e saída de documentos. Requisitos da presentación de documentos. Prazos e cómputo. Comunicacións e notificacións.16.—O persoal ao servizo da administración local. Instrumentos para a ordenación e organización do persoal. Clasificación do funcionariado local e as súas funcións. Adquisición e perda da condición de funcionario. O persoal laboral ao servizo da administración local.17.—Dereito e deberes dos funcionarios locais. Retribucións e protección social dos funcionarios locais. Réxime disciplinario dos funcionarios locais. Situacións administrativas dos funcionarios.18.—As formas de actividade das entidades locais. A intervención administrativa na actividade privada. Procedemento de outorgamento de licencias. A actividade de fomento na esfera local.19.—Os regulamentos e ordenanzas locais. Clases. Procedemento de elaboración, aprobación e vixencia.20.—Os bens das entidades locais: clases e réxime xurídico. O inventario. Os contratos administrativos na esfera local.21.—As Facendas locais. Clases de tributos locais. O orzamento xeral dos entes locais: estrutura, elaboración e aprobación.22.—O ordenador persoal: concepto e funciones básicas. Introdución ao sistema operativo: o entorno Windows.23.—Estrutura de almacenamento de información: tipos de soportes e características. Protección e seguridade da información.24.—Aplicacións de propósito xeral. Procesadores de texto: principais funciones e utilidades, gravación e recuperación de ficheiros, impresión, deseño de documentos. Outras aplicacións. Follas de cálculo, bases de datos.” Cotobade, 16 de febreiro de 2016.—O alcalde, Jorge Cubela López.